02012R0079 — FI — 01.07.2021 — 004.002

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOASETUS (EU) N:o 79/2012, annettu 31 päivänä tammikuuta 2012, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta (uudelleenlaadittu) (EUVL L 029 1.2.2012, s. 13)

Muutettu:









▼B

KOMISSION TÄYTÄNTÖÖNPANOASETUS (EU) N:o 79/2012,

annettu 31 päivänä tammikuuta 2012,

hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta

(uudelleenlaadittu)







▼M3

1 artikla

Kohde

Tässä asetuksessa vahvistetaan asetuksen (EU) N:o 904/2010 14 artiklan, 17 artiklan 1 kohdan f alakohdan, 21 artiklan 2 kohdan e alakohdan, 21 artiklan 2 a kohdan d alakohdan, 21 a artiklan 1 ja 2 kohdan, 32, 48 ja 49 artiklan sekä 51 artiklan 1 kohdan soveltamista koskevat yksityiskohtaiset säännöt.

▼B

2 artikla

Ilman edeltävää pyyntöä tapahtuvan tietojenvaihdon luokat

Seuraavanlaiset tiedot vaihdetaan automaattisella tietojenvaihdolla asetuksen (EU) N:o 904/2003 13 artiklan mukaisesti:

1) muualle sijoittautuneita verovelvollisia koskevat tiedot;

2) uusia kuljetusvälineitä koskevat tiedot.

3 artikla

Ilman edeltävää pyyntöä tapahtuvan tietojenvaihdon alaluokat

1. Muualle sijoittautuneiden verovelvollisten osalta automaattinen tietojenvaihto koskee seuraavia: a) arvonlisäverotunnisteiden myöntämistä toiseen jäsenvaltioon sijoittautuneille verovelvollisille koskevat tiedot; b) verovelvollisille, jotka eivät ole sijoittautuneet palautusjäsenvaltioon vaan johonkin toiseen jäsenvaltioon, direktiivin 2008/9/EY nojalla myönnettyjä alv-palautuksia koskevat tiedot.

2. Uusien kuljetusvälineiden osalta automaattinen tietojenvaihto koskee seuraavia: a) tiedot direktiivin 2006/112/EY 9 artiklan 2 kohdan nojalla verovelvollisina pidettävien, arvonlisäverovelvolliseksi rekisteröityjen henkilöiden mainitun direktiivin 2 artiklan 2 kohdan a ja b alakohdassa määriteltyjen uusien kulkuneuvojen kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta; b) tiedot muiden kuin a alakohdassa tarkoitettujen arvonlisäverovelvolliseksi rekisteröityjen henkilöiden harjoittamaan direktiivin 2006/112/EY 2 artiklan 2 kohdan a ja b alakohdassa määriteltyjen uusien veneiden ja ilma-alusten kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta ja jonka kohteena ovat arvonlisäverovelvolliseksi rekisteröimättömät henkilöt; c) tiedot muiden kuin a alakohdassa tarkoitettujen arvonlisäverovelvolliseksi rekisteröityneiden henkilöiden harjoittamaan direktiivin 2006/112/EY 2 artiklan 2 kohdan a ja b alakohdassa määriteltyjen uusien moottorikäyttöisten maakulkuneuvojen kaupasta, johon sovelletaan mainitun direktiivin 138 artiklan 2 kohdan a alakohdan mukaista poikkeusta ja jonka kohteena ovat arvonlisäverorekisteriin rekisteröimättömät henkilöt.

4 artikla

Ilmoitus siitä, että ilman edeltävää pyyntöä tapahtuvaan tietojenvaihtoon ei osallistuta

Asetuksen (EU) N:o 904/2001 14 artiklan 1 kohdan toisen alakohdan mukaisesti jokaisen jäsenvaltion on ilmoitettava viimeistään 20 päivänä toukokuuta 2012 komissiolle kirjallisesti, aikooko se olla osallistumatta tämän asetuksen 2 ja 3 artiklassa tarkoitettuun yhtä tai useampaa tietoluokkaa tai alaluokkaa koskevaan automaattiseen tietojenvaihtoon. ►M1 Kroatian on toimitettava 1 päivään heinäkuuta 2013 mennessä komissiolle edellisessä virkkeessä tarkoitettu ilmoitus siitä, aikooko se olla osallistumatta automaattiseen tietojenvaihtoon. ◄ Komissio toimittaa muille jäsenvaltioille tiedot siitä, mihin luokkiin jäsenvaltio ei osallistu.

5 artikla

Tietojenvaihdon säännöllisyys

Jos käytetään automaattista tietojenvaihtojärjestelmää, 2 ja 3 artiklassa tarkoitettuja luokkia ja ala-luokkia koskevat tiedot on annettava heti, kun ne saadaan, ja joka tapauksessa kolmen kuukauden kuluessa sen kalenterineljänneksen päättymisestä, jona kyseiset tiedot saatiin.

▼M3

5 a artikla

Tullitietojen vaihtaminen

▼M6

1. Asetuksen (EU) N:o 904/2010 17 artiklan 1 kohdan e ja f alakohdassa tarkoitettujen tietojen tallentaminen ja toimivaltaisille viranomaisille myönnettävä automatisoitu pääsy näihin tietoihin on toteutettava komission täytäntöönpanoasetuksen (EU) 2015/2447 ( 1 ) 56 artiklan 1 kohdassa tarkoitettua sähköistä järjestelmää käyttäen.

▼M3

2. Asetuksen (EU) N:o 904/2010 21 artiklan 2 a kohdan mukainen automatisoitu pääsy on myönnettävä komission delegoidun asetuksen (EU) 2015/2446 ( 2 ) liitteessä B olevan I osaston 2 luvun 3 jaksossa ja 3 luvun 1 jakson sarakkeessa H1 säädetyn tulli-ilmoituksen tavaraerän tasolla.

3. Kukin tavaraerä on yksilöitävä seuraavilla täytäntöönpanoasetuksen (EU) 2015/2447 226 artiklan mukaisesti vaadittavilla tiedoilla: a) yleisviitenumero (MRN); ja b) tulli-ilmoituksen hyväksymispäivämäärä.

4. Tämän asetuksen liitteessä VII vahvistetaan, mitkä asetuksen (EU) N:o 904/2010 17 artiklan 1 kohdan f alakohdassa tarkoitetut tiedot vastaavat mitäkin täytäntöönpanoasetuksen (EU) 2015/2447 liitteessä B määriteltyä tullijärjestelmän tietoelementtiä.

5 b artikla

Ajoneuvon rekisteröintitietojen vaihto

1. Asetuksen (EU) N:o 904/2010 21 a artiklan 1 kohdassa tarkoitettuja tietoja, jäljempänä ’ajoneuvon rekisteröintitiedot’, koskeva automatisoitu pyyntö on esitettävä käyttäen sellaista eurooppalaisen ajoneuvo- ja ajokorttitietojärjestelmän (EUCARIS) ohjelmistosovelluksen versiota, joka on nimenomaisesti suunniteltu mainitun asetuksen 21 a artiklan soveltamiseksi, ja kyseisen ohjelmistosovelluksen muutettuja versioita.

Ajoneuvon rekisteritietoja koskeva automatisoitu pyyntö on toteutettava hajautetussa rakenteessa.

EUNCARIS-järjestelmän kautta vaihdettavat ajoneuvon rekisteritiedot on toimitettava salatussa muodossa.

Sellaisen ohjelmistosovelluksen erityisversion, jonka nimetty EUCARIS-osapuoli on kehittänyt ajoneuvon rekisteritietoja koskevaa automatisoitua pyyntöä varten asetuksen (EU) N:o 904/2010 21 a artiklan soveltamiseksi, on oltava erillään muista EUCARIS-järjestelmässä saatavilla olevista kyseisen ohjelmistosovelluksen versioista. Automatisoidut pyynnöt on esitettävä noudattaen vaatimuksia, jotka koskevat neuvoston päätöksen 2008/616/YOS ( 3 ) liitteessä olevassa 3 luvun 2 ja 3 kohdassa tarkoitetun tietojen vaihdon tietoturvallisuutta ja teknisiä edellytyksiä. Vaihdettavia ajoneuvon rekisteritietoja koskevat tietoelementit ja sallitut pyyntötyypit eritellään tämän asetuksen liitteessä VIII.

2. Automatisoitu pääsy ajoneuvon rekisteritietoihin on toteutettava käyttäen TESTA-tietoliikenneverkkoa (Euroopan laajuiset julkishallinnon telematiikkapalvelut) ja siitä jatkokehitettyjä tietoliikenneverkkoja.

3. Jäsenvaltioiden on toteutettava kaikki tarvittavat toimenpiteet sen varmistamiseksi, että ajoneuvon rekisteritietoja koskevia automatisoituja pyyntöjä voi esittää ja kyseisiin tietoihin on automatisoitu pääsy 24 tuntia vuorokaudessa seitsemänä päivänä viikossa. Teknisen vian ilmetessä jäsenvaltioiden kansallisten yhteyspisteiden on ilmoitettava asiasta toisilleen viipymättä tarvittaessa operatiivisia palveluja varten nimetyn EUCARIS-osapuolen tuella. Automatisoitu tietojenvaihto on palautettava mahdollisimman pian.

4. Kunkin jäsenvaltion on nimettävä yksi kansallinen viranomainen kansalliseksi yhteyspisteeksi vastaamaan sellaisten asianomaiseen jäsenvaltioon saapuvien pyyntöjen käsittelemisestä, jotka koskevat asetuksen (EU) N:o 904/2010 21 a artiklassa säädettyjä ajoneuvon rekisteröintitietoja ja jotka esitetään alv-tarkoituksia varten, sekä yksi kansallinen viranomainen lähetettäviä pyyntöjä käsitteleväksi kansalliseksi yhteyspisteeksi. Sama viranomainen voi olla vastuussa molempien pyyntöjen käsittelystä. Jäsenvaltion on annettava tämä tiedoksi muille jäsenvaltioille ja komissiolle.

5 c artikla

Sellaisten Eurofisc-yhteysvirkamiesten tunnistetiedot, joilla on pääsy tulliviranomaisten kokoamiin ja lajittelemiin tietoihin, direktiivin 2006/112/EY XI osaston 6 luvun nojalla kerättyihin yhteenvetoilmoituksin sekä ajoneuvon rekisteritietoihin

Jotta jäsenvaltio voi tunnistaa sellaisen Eurofisc-yhteysvirkamiehen, jolla on pääsy kyseisen jäsenvaltion toimittamiin tietoihin asetuksen (EU) N:o 904/2010 21 artiklan 2 kohdan e alakohdassa tai 2 a kohdan d alakohdassa taikka 21 a artiklan 2 kohdassa säädetyin edellytyksin, seuraavat järjestelyt on pantava täytäntöön:

a) kunkin jäsenvaltion on osoitettava kullekin Eurofisc-yhteysvirkamiehelleen yksi henkilökohtainen käyttäjätunnus;

b) kunkin jäsenvaltion on pidettävä luetteloa kunkin Eurofisc-yhteysvirkamiehensä nimestä ja henkilökohtaisesta käyttäjätunnuksesta ja päivitettävä sitä viipymättä ja asetettava tällainen ajan tasalla oleva luettelo muiden jäsenvaltioiden ja komission saataville;

c) kunkin jäsenvaltion on varmistettava, että kaikki sen esittämät asetuksen (EU) N:o 904/2010 21 artiklan 2 kohdan e alakohdassa tai 2 a kohdan d alakohdassa taikka 21 a artiklan 1 kohdassa tarkoitettuja tietoja koskevissa automatisoiduissa pyynnöissä mainitaan sen Eurofisc-yhteysvirkamiehen henkilökohtainen käyttäjätunnus, jolla on pääsy kyseisiin tietoihin.

▼B

6 artikla

Tietojen toimittaminen

1. Asetuksen (EU) N:o 904/2010 mukaisesti annettavat tiedot on mahdollisuuksien mukaan toimitettava sähköisesti CCN/CSI-järjestelmällä, lukuun ottamatta seuraavia: a) asetuksen (EU) N:o 904/2010 25 artiklassa tarkoitetut tiedoksiantamispyynnöt sekä asiakirjat ja päätökset, joiden tiedoksiantoa pyydetään; b) asetuksen (EU) N:o 904/2010 9 artiklan nojalla annettavat alkuperäiset asiakirjat.

2. Jäsenvaltioiden toimivaltaiset viranomaiset voivat sopia toimittavansa 1 kohdan a ja b alakohdassa tarkoitetut tiedot sähköisesti.

7 artikla

Verovelvollisille annettavat tiedot

1. Jäsenvaltioiden on annettava tämän asetuksen liitteessä I mainitut laskutusta koskevat yksityiskohtaiset tiedot asetuksen (EU) N:o 904/2010 32 artiklan mukaisesti komission perustaman verkkoportaalin kautta.

2. Komissio antaa 1 kohdassa tarkoitetun verkkoportaalin sellaisten jäsenvaltioiden käyttöön, jotka ovat valinneet seuraavien lisätietojen julkaisemisen: a) liitteessä II luetellut tiedot laskujen tallettamisesta; b) jäsenvaltioiden direktiivin 2008/9/EY 9 artiklan 2 kohdan nojalla edellyttämät sähköisesti koodatut lisätiedot; c) 31 päivään joulukuuta 2014 asti asetuksen (EU) N:o 904/2010 42 artiklan toisessa kohdassa tarkoitettu yleinen verokanta; ▼M5 d) 1 päivästä heinäkuuta 2021 alkaen asetuksen (EU) N:o 904/2010 47 g artiklan toisessa kohdassa tarkoitetut verokannat, joita sovelletaan tavaroiden luovutuksiin ja palvelujen suorituksiin direktiivin 2006/112/EY XII osaston 6 luvussa säädettyjen erityisjärjestelmien mukaisesti. ▼B

8 artikla

Alv-palautusten yhteydessä vaihdettavat tiedot

Kun palautusjäsenvaltio antaa toisille jäsenvaltioille tiedoksi, että se pyytää direktiivin 2008/9/EY 9 artiklan 2 kohdassa tarkoitettuja sähköisesti koodattuja lisätietoja, näitä tietoja toimitettaessa on käytettävä tämän asetuksen liitteessä III mainittuja koodeja.

9 artikla

Alv-palautusten yhteydessä vaihdettava liiketoiminnan kuvaus

Kun palautusjäsenvaltio pyytää direktiivin 2008/9/EY 11 artiklassa tarkoitettua hakijan liiketoiminnan kuvausta, nämä tiedot on annettava asetuksen (EY) N:o 1893/2006 2 artiklan 1 kohdan d alakohdassa tarkoitetulla NACE Rev. 2 -koodien neljännellä tasolla.

10 artikla

Alv-palautukseen liittyvien asiakirjojen ja päätösten tiedoksi antaminen

Kun palautusjäsenvaltio pyytää vastaanottajan sijoittautumisjäsenvaltiota antamaan vastaanottajalle tiedoksi direktiivin 2008/9/EY mukaiseen palautukseen liittyvät päätökset ja asiakirjat, tiedonantopyyntö voidaan toimittaa asetuksen (EU) N:o 904/2010 2 artiklan 1 kohdan q alakohdassa määritellyn yhteinen tietoliikenneverkko/yhteinen järjestelmien rajapinta -järjestelmän (CCN/CSI) kautta.

11 artikla

Tilastot

Asetuksen (EU) N:o 904/2010 49 artiklan 3 kohdassa tarkoitettu luettelo tilastotiedoista on liitteessä IV.

Jokaisen jäsenvaltion on ennen kunkin vuoden 30 päivää huhtikuuta ilmoitettava ensimmäisessä kohdassa tarkoitetut tilastotiedot komissiolle sähköisesti liitteessä IV olevaa mallia noudattaen.

12 artikla

Kansallisista säännöksistä ilmoittaminen

Jäsenvaltioiden on toimitettava komissiolle kirjallisina ne keskeiset kansalliset säännökset, joita ne soveltavat tässä asetuksessa tarkoitetuista kysymyksistä.

Komissio ilmoittaa nämä toimenpiteet muille jäsenvaltioille.

13 artikla

Kumoaminen

Kumotaan asetukset (EY) N:o 1925/2004 ja (EY) N:o 1174/2009.

Viittauksia kumottuihin asetuksiin pidetään viittauksina tähän asetukseen liitteessä VI olevan vastaavuustaulukon mukaisesti.

14 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Asetuksen (EY) N:o 904/2010 32 artiklan mukaiset laskutusta koskevat yksityiskohtaiset tiedot

1. Laskujen laatiminen

Direktiivin 2006/112/EY 221 artiklan 1 kohta – laskujen vaatiminen

Q1. Missä olosuhteissa laskut vaaditaan?

Q2. Jos laskut vaaditaan, ovatko laskut yksinkertaistettuja vai tavanomaisia laskuja?

Direktiivin 2006/112/EY 221 artiklan 2 kohta – verosta vapautetut rahoitus- ja vakuutuspalvelut

Q3. Vaaditaanko lasku verosta vapautetuista rahoitus- ja vakuutuspalveluista?

Q4. Jos kyllä, vaaditaanko yksinkertaistettu vai tavanomainen lasku?

Direktiivin 2006/112/EY 221 artiklan 3 kohta – verosta vapautetut luovutukset ja suoritukset

Q5. Mistä verosta vapautetuista luovutuksista ja suorituksesta ei vaadita laskua, vai vaaditaanko se niistä kaikista?

2. Laskun laatimisen määräaika

Direktiivin 2006/112/EY 222 artikla – määräajan asettaminen laskun laatimiselle

Q6. Onko laskujen laatimiselle asetettu määräaikaa muulloin kuin silloin, kun kyseessä ovat yhteisön sisäiset luovutukset ja suoritukset tai käännetyn verovelvollisuuden alaiset rajat ylittävät palvelusuoritukset?

Q7. Jos on, mihin mennessä lasku on laadittava?

3. Kokoomalaskut

Direktiivin 2006/112/EY 223 artikla – kokoomalaskujen laatimisen määräaika

Q8. Voidaanko kokoomalaskuja laatia luovutuksista ja suorituksista, jotka tulevat verotettaviksi yli yhden kalenterikuukauden aikana? Tämä ei koske yhteisön sisäisiä luovutuksia ja suorituksia eikä käännetyn verovelvollisuuden alaisia rajat ylittäviä palvelusuorituksia.

Q9. Jos voidaan, millaista määräaikaa noudatetaan?

4. Itselaskutuksella laadittavat laskut

Direktiivin 2006/112/EY 224 artikla – verovelvollisen nimissä ja puolesta itselaskutuksella laadittavat laskut

Q10. Onko itselaskutuksella laadittavat laskut pakko laatia luovutuksen tai suorituksen toteuttavan verovelvollisen nimissä ja puolesta?

5. Laskujen ulkoistaminen EU:n ulkopuolisille kolmansille tahoille

Direktiivin 2006/112/EY 225 artikla – ehtojen asettaminen EU:n luovuttajien ja suorittajien puolesta laskuja laativille EU:n ulkopuolisille kolmansille tahoille

Q11. Onko asetettu ehtoja sille, että laskut ulkoistetaan EU:n ulkopuolelle sijoittautuneille kolmansille tahoille?

Q12. Jos on, mitä nämä ehdot ovat?

6. Laskujen sisältö

Direktiivin 2006/112/EY 227 artikla – vaatimus ilmoittaa asiakkaan arvonlisäverotunniste

Q13. Onko asiakkaan arvonlisäverotunniste ilmoitettava laskussa silloin, kun kyseessä ei ole yhteisön sisäinen tavaraluovutus eikä käänteisen verovelvollisuuden alainen tavaraluovutus tai palvelusuoritus?

Q14. Jos on, missä olosuhteissa asiakkaan arvonlisäverotunniste on ilmoitettava laskussa?

Direktiivin 2006/112/EY 230 artikla – alv-laskuissa käytettävä valuutta

Q15. Kun alv:n määrä on muunnettu kansalliseksi valuutaksi Euroopan keskuspankin valuuttakurssia käyttäen, onko tämä ilmoitettava?

Direktiivin 2006/112/EY 239 artikla – verorekisterinumeron käyttö

Q16. Annetaanko arvonlisäverotunniste, jos luovuttaja, suorittaja tai asiakas ei suorita yhteisöhankintoja eikä yhteisön sisäisiä tavaraluovutuksia tai palvelusuorituksia eikä kyseessä ole etämyynti?

Direktiivin 2006/112/EY 240 artikla – arvonlisäverotunnisteen ja verorekisterinumeron käyttö

Q17. Kun sekä arvonlisäverotunniste että verorekisterinumero on annettu, missä olosuhteissa toinen tai molemmat niistä on ilmoitettava laskussa?

7. Paperilaskut ja sähköiset laskut

Direktiivin 2006/112/EY 235 artikla – EU:n ulkopuolella laaditut sähköiset laskut

Q18. Onkos kolmannessa maassa laadituille sähköisille laskuille asetettu ehtoja?

Q19. Jos on, mitä nämä ehdot ovat?

8. Yksinkertaistetut laskut

Direktiivin 2006/112/EY 238 artikla – yksinkertaistettujen laskujen käyttö

Q20. Missä olosuhteissa yksinkertaistettuja laskuja saadaan käyttää?

Direktiivin 2006/112/EY 226 b artikla – yksinkertaistetuissa laskuissa vaadittavat tiedot

Q21. Mitä tietoja on ilmoitettava yksinkertaistetuissa laskuissa?









LIITE II

Laskujen tallettamista koskevat tiedot, jotka jäsenvaltiot voivat antaa verkkoportaalissa

Direktiivin 2006/112/EY 245 artikla – talletuspaikka

Q1. Jos talletuspaikka ei sijaitse jäsenvaltiossa, onko talletuspaikka ilmoitettava?

Q2. Jos on, miten tämä ilmoitus tehdään?

Q3. Voidaanko paperilaskut tallettaa jäsenvaltion ulkopuolella?

Direktiivin 2006/112/EY 247 artiklan 1 kohta – talletusaika

Q4. Mitkä ovat laskujen talletusajat?

Direktiivin 2006/112/EY 247 artiklan 2 kohta – talletusmuoto

Q5. Voidaanko paperilaskut tallettaa sähköisesti?

Q6. Voidaanko sähköiset laskut tallettaa paperimuodossa?

Q7. Onko sähköisesti talletettujen laskujen sisällön alkuperän, aitouden ja eheyden takaavat tiedot säilytettävä silloin, kun käytetään sähköistä allekirjoitusta tai organisaatioiden välistä tiedonsiirtoa (EDI)?

Direktiivin 2006/112/EY 247 artiklan 3 kohta – talletus kolmannessa maassa

Q8. Voidaanko laskut tallettaa kolmannessa maassa?

Q9. Jos voidaan, millaisin edellytyksin?









LIITE III







Asetuksen (EU) N:o 904/2010 48 artiklan 2 kohdan mukaisessa tietojen toimittamisessa käytettävät koodit Koodi 1. Polttoaine 1.1 Polttoaine kulkuneuvoihin, joiden massa on yli 3 500 kg ja joissa ei kuljeteta maksavia matkustajia 1.1 Bensiini 1.1.2 Dieselöljy 1.1.3 Nestekaasu 1.1.4 Maakaasu 1.1.5 Biopolttoaine 1.2 Polttoaine kulkuneuvoihin, joiden massa on enintään 3 500 kg ja joissa ei kuljeteta maksavia matkustajia 1.2.1 Bensiini 1.2.2 Dieselöljy 1.2.3 Nestekaasu 1.2.4 Maakaasu 1.2.5 Biopolttoaine 1.2.6 PKW 1.2.7 LKW 1.3 Polttoaine kulkuneuvoihin, joissa kuljetetaan maksavia matkustajia 1.3.1 Bensiini 1.3.2 Dieselöljy 1.3.3 Nestekaasu 1.3.4 Maakaasu 1.3.5 Biopolttoaine 1.4 Erityisesti testiajoneuvoissa käytettävä polttoaine 1.5 Kulkuneuvojen tai koneiden voitelussa käytettävät öljytuotteet 1.6 Jälleenmyyntiä varten ostettu polttoaine 1.7 Polttoaine tavaraliikenneajoneuvoihin 1.8 Polttoaine henkilö- ja monikäyttöautoihin 1.8.1 Pelkästään yrityskäytössä 1.8.2 Käyttö osittain ammattimaisessa henkilökuljetuksessa, ajo-opetuksessa tai vuokrauksessa 1.8.3 Osittain muussa kuin 1.8.2 kohdassa tarkoitetussa käytössä 1.9 Polttoaine moottoripyöriin, matkailuvaunuihin ja huvi- tai urheilukäyttöön tarkoitettuihin ajoneuvoihin sekä ilma-aluksiin, joiden massa on alle 1 550 kg 1.9.1 Käyttö ammattimaisessa henkilökuljetuksessa, ajo-opetuksessa tai vuokrauksessa 1.9.2 Yrityskäytössä 1.10 Polttoaine koneisiin ja maataloustraktoreihin 1.10.1 Bensiini 1.10.2 Dieselöljy 1.10.3 Nestekaasu 1.10.4 Maakaasu 1.10.5 Biopolttoaine 1.11 Polttoaine henkilöliikenneajoneuvoihin, joissa on alle 9 matkustajapaikkaa, tai vuokra-autoihin 1.11.1 Bensiini 1.11.2 Dieselöljy 1.11.3 Nestekaasu 1.11.4 Maakaasu 1.11.5 Biopolttoaine 1.12 Polttoaine muihin kuin 1.8 ja 1.9 kohdan henkilöliikenneajoneuvoihin 1.13 Polttoaine kulkuneuvoihin, joihin ei sovelleta vähennysoikeuden rajoituksia 1.14 Polttoaine kulkuneuvoihin, joihin sovelletaan vähennysoikeuden rajoitusta Koodi 2. Kulkuneuvon vuokraus 2.1 Sellaisten kulkuneuvojen vuokraus, joiden massa on yli 3 500 kg ja joissa ei kuljeteta maksavia matkustajia 2.2 Sellaisten kulkuneuvojen vuokraus, joiden massa on enintään 3 500 kg ja joissa ei kuljeteta maksavia matkustajia 2.2.1 Yhtäjaksoisesti yli kuuden kuukauden ajaksi 2.2.2 Yhtäjaksoisesti enintään kuuden kuukauden ajaksi 2.2.3 PKW 2.2.4 LKW 2.3 Sellaisten kulkuneuvojen vuokraus, joissa kuljetetaan maksavia matkustajia 2.3.1 Yhtäjaksoisesti yli kuuden kuukauden ajaksi 2.3.2 Yhtäjaksoisesti enintään kuuden kuukauden ajaksi 2.4 Tavaraliikenneajoneuvojen vuokraus 2.5 Henkilö- ja monikäyttöautojen vuokraus 2.5.1 Pelkästään yrityskäytössä 2.5.2 Käyttö osittain ammattimaisessa henkilökuljetuksessa tai ajo-opetuksessa 2.5.3 Osittain muussa kuin 2.5.2 kohdassa tarkoitetussa käytössä 2.6 Moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on alle 1 550 kg, vuokraus 2.6.1 Käyttö ammattimaisessa henkilökuljetuksessa tai ajo-opetuksessa 2.6.2 Muussa yrityskäytössä 2.7 M1-luokan henkilöautojen vuokraus 2.8 Sellaisten henkilöliikenneajoneuvojen vuokraus, joissa on yli 9 matkustajapaikkaa 2.9 Sellaisten henkilöliikenneajoneuvojen vuokraus, joissa on alle 9 matkustajapaikkaa 2.9.1 Käyttö kaupallisessa liikenteessä 2.9.2 Käyttö muussa kuin kaupallisessa liikenteessä 2.10 Sellaisten kulkuneuvojen vuokraus, joihin ei sovelleta vähennysoikeuden rajoituksia 2.11 Sellaisten kulkuneuvojen vuokraus, joihin sovelletaan vähennysoikeuden rajoitusta 2.12 Muiden kuin 2.5 ja 2.6 kohdassa tarkoitettujen kulkuneuvojen vuokraus Koodi 3. Kulkuneuvoihin liittyvät kustannukset (muut kuin koodeissa 1 ja 2 tarkoitetut tavarat ja palvelut) 3.1 Sellaisiin kulkuneuvoihin liittyvät kustannukset, joiden massa on yli 3 500 kg ja joissa ei kuljeteta maksavia matkustajia 3.1.1 Sellaisten kulkuneuvojen osto, joiden massa on yli 3 500 kg ja joissa ei kuljeteta maksavia matkustajia 3.1.2 Sellaisten kulkuneuvojen huolto, joiden massa on yli 3 500 kg ja joissa ei kuljeteta maksavia matkustajia 3.1.3 Sellaisiin kulkuneuvoihin liittyvien tarvikkeiden osto ja asennus, joiden massa on yli 3 500 kg ja joissa ei kuljeteta maksavia matkustajia 3.1.4 Sellaisten kulkuneuvojen autotallissa säilyttäminen tai pysäköinti, joiden massa on yli 3 500 kg ja joissa ei kuljeteta maksavia matkustajia 3.1.5 Muut sellaisiin kulkuneuvoihin liittyvät kustannukset, joiden massa on yli 3 500 kg ja joissa ei kuljeteta maksavia matkustajia 3.2 Sellaisiin kulkuneuvoihin liittyvät kustannukset, joiden massa on enintään 3 500 kg ja joissa ei kuljeteta maksavia matkustajia 3.2.1 Sellaisten kulkuneuvojen osto, joiden massa on enintään 3 500 kg ja joissa ei kuljeteta maksavia matkustajia 3.2.2 Sellaisten kulkuneuvojen huolto, joiden massa on enintään 3 500 kg ja joissa ei kuljeteta maksavia matkustajia 3.2.3 Sellaisiin kulkuneuvoihin liittyvien tarvikkeiden osto ja asennus, joiden massa on enintään 3 500 kg ja joissa ei kuljeteta maksavia matkustajia 3.2.4 Sellaisten kulkuneuvojen autotallissa säilyttäminen tai pysäköinti, joiden massa on enintään 3 500 kg ja joissa ei kuljeteta maksavia matkustajia 3.2.5 Muut sellaisiin kulkuneuvoihin liittyvät kustannukset, joiden massa on enintään 3 500 kg ja joissa ei kuljeteta maksavia matkustajia 3.2.6 PKW 3.2.7 LKW 3.3 Sellaisiin kulkuneuvoihin liittyvät kustannukset, joissa kuljetetaan maksavia matkustajia 3.3.1 Sellaisten kulkuneuvojen osto, joissa kuljetetaan maksavia matkustajia 3.3.2 Sellaisten kulkuneuvojen huolto, joissa kuljetetaan maksavia matkustajia 3.3.3 Sellaisiin kulkuneuvoihin liittyvien tarvikkeiden osto ja asennus, joissa kuljetetaan maksavia matkustajia 3.3.4 Sellaisten kulkuneuvojen säilyttäminen autotallissa tai pysäköinti, joissa kuljetetaan maksavia matkustajia 3.3.5 Muut sellaisiin kulkuneuvoihin liittyvät kustannukset, joissa kuljetetaan maksavia matkustajia 3.4 Tavaraliikenneajoneuvoihin liittyvät kustannukset 3.4.1 Tavaraliikenneajoneuvojen osto 3.4.2 Tavaraliikenneajoneuvojen huolto 3.4.3 Tavaraliikenneajoneuvojen autotallissa säilyttäminen tai pysäköinti 3.4.4 Muut kuin 3.4.1, 3.4.2 ja 3.4.3 kohdassa tarkoitetut tavaraliikenneajoneuvoihin liittyvät kustannukset 3.5 Henkilö- ja monikäyttöautojen huolto 3.5.1 Pelkästään yrityskäytössä 3.5.2 Käyttö osittain ammattimaisessa henkilökuljetuksessa, ajo-opetuksessa tai vuokrauksessa 3.5.3 Osittain muussa kuin 3.5.2 kohdassa tarkoitetussa yrityskäytössä 3.6 Moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huolto 3.6.1 Käyttö ammattimaisessa henkilökuljetuksessa, ajo-opetuksessa tai vuokrauksessa 3.6.2 Muussa yrityskäytössä 3.7 Muut kuin henkilö- ja monikäyttöautojen huoltoon, autotallissa säilyttämiseen ja pysäköintiin liittyvät kustannukset 3.7.1 Pelkästään yrityskäytössä 3.7.2 Käyttö osittain ammattimaisessa henkilökuljetuksessa, ajo-opetuksessa tai vuokrauksessa 3.7.3 Osittain muussa kuin 3.7.2 kohdassa tarkoitetussa käytössä 3.8 Muut kuin moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huoltoon, autotallissa säilyttämiseen ja pysäköintiin liittyvät kustannukset 3.8.1 Käyttö ammattimaisessa henkilökuljetuksessa, ajo-opetuksessa, vuokrauksessa tai jälleenmyynnissä 3.8.2 Muussa yrityskäytössä 3.9 M1-luokan henkilöautojen osto 3.10 M1-luokan henkilöautoihin liittyvien tarvikkeiden osto sekä niiden kokoonpano ja asennus 3.11 Sellaisiin henkilöliikenneajoneuvoihin, joissa on yli 9 matkustajapaikkaa, tai tavaraliikenneajoneuvoihin liittyvät kustannukset 3.12 Sellaisiin henkilöliikenneajoneuvoihin liittyvät kustannukset, joissa on alle 9 matkustajapaikkaa ja joita käytetään kaupallisessa liikenteessä 3.13 Sellaisiin kulkuneuvoihin liittyvät kustannukset, joihin ei sovelleta vähennysoikeuden rajoituksia 3.14 Sellaisiin kulkuneuvoihin liittyvät kustannukset, joihin sovelletaan vähennysoikeuden rajoitusta 3.15 Sellaisten henkilöliikenneajoneuvojen, jotka eivät ole henkilö- ja monikäyttöautoja, moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huolto 3.16 Henkilöliikenneajoneuvojen autotallissa säilyttäminen tai pysäköinti 3.17 Muut kuin sellaisten henkilöliikenneajoneuvojen, jotka eivät ole henkilö- ja monikäyttöautoja, moottoripyörien, matkailuvaunujen ja huvi- tai urheilukäyttöön tarkoitettujen ajoneuvojen sekä sellaisten ilma-alusten, joiden massa on yli 1 550 kg, huoltoon, autotallissa säilyttämiseen tai pysäköintiin liittyvät kustannukset Koodi 4. Tiemaksut ja tienkäyttömaksut 4.1 Sellaisten kulkuneuvojen tiemaksut, joiden massa on yli 3 500 kg ja joissa ei kuljeteta maksavia matkustajia 4.2 Sellaisten kulkuneuvojen tiemaksut, joiden massa on enintään 3 500 kg ja joissa ei kuljeteta maksavia matkustajia 4.2.1 PKW 4.2.2 LKW 4.3 Sellaisten kulkuneuvojen tiemaksut, joissa kuljetetaan maksavia matkustajia 4.4 Kaikkien Ison-Beltin siltaa käyttävien kulkuneuvojen tiemaksut 4.5 Kaikkien Öresundin siltaa käyttävien kulkuneuvojen tiemaksut 4.6 Sellaisten kulkuneuvojen tiemaksut, joissa kuljetetaan maksavia matkustajia ja joissa on yli 9 matkustajapaikkaa 4.7 Sellaisten kulkuneuvojen tiemaksut, joissa kuljetetaan maksavia matkustajia ja joissa on alle 9 matkustajapaikkaa 4.8 Konferenssien, messujen, näyttelyjen tai kongressien yhteydessä käytettävien ajoneuvojen tiemaksut 4.8.1 Tapahtuman järjestäjän osalta 4.8.2 Tapahtuman osallistujan osalta, kun kustannukset ovat suoraan järjestäjän veloittamia Koodi 5. Matkakustannukset, kuten taksimaksut, julkisen liikenteen maksut 5.1 Verovelvollisen tai verovelvollisen työntekijän pääsymaksut 5.2 Jonkun muun henkilön kuin verovelvollisen tai verovelvollisen työntekijän matkakustannukset 5.3 Verovelvollisen tai verovelvollisen työntekijän matkakustannukset konferenssien, messujen, näyttelyjen tai kongressien yhteydessä 5.3.1 Tapahtuman järjestäjän osalta 5.3.2 Tapahtuman osallistujan osalta, kun kustannukset ovat suoraan järjestäjän veloittamia Koodi 6. Majoitus 6.1 Verovelvollisen tai verovelvollisen työntekijän asumiseen ja majoitukseen liittyvät kustannukset 6.2 Muun henkilön kuin verovelvollisen tai verovelvollisen työntekijän asumiseen ja majoitukseen liittyvät kustannukset 6.3 Elinkeinonsa tai ammattinsa harjoittamiseen liittyviin konferensseihin osallistuvan verovelvollisen tai verovelvollisen työntekijän asumiseen ja majoitukseen liittyvät kustannukset 6.4 Verovelvollisen tai verovelvollisen työntekijän asumiseen ja majoitukseen liittyvät kustannukset konferenssien, messujen, näyttelyjen tai kongressien yhteydessä 6.4.1 Tapahtuman järjestäjän osalta 6.4.2 Tapahtuman osallistujan osalta, kun kustannukset ovat suoraan järjestäjän veloittamia 6.5 Tavaroiden luovutuksesta tai palvelujen suorittamisesta vastaavan verovelvollisen työntekijän asumiseen ja majoitukseen liittyvät kustannukset 6.6 Asumiseen ja majoitukseen liittyvät kustannukset jatkoluovutuksen yhteydessä 6.7 Muut kuin 6.5 ja 6.6 kohdassa tarkoitetut majoitukseen liittyvät kustannukset Koodi 7. Ruoka, juomat ja ravintolapalvelut 7.1 Hotelleissa, baareissa, ravintoloissa ja täyshoitoloissa tarjotut ruoat ja juomat, myös aamiainen 7.1.1 Verovelvollisen tai verovelvollisen työntekijän osalta 7.1.2 Jonkun muun henkilön kuin verovelvollisen tai verovelvollisen työntekijän pääsymaksut 7.2 Konferensseissa, messuilla, näyttelyissä tai kongresseissa tarjotut ruoat ja juomat 7.2.1 Tapahtuman järjestäjän osalta 7.7.2 Tapahtuman osallistujan osalta, kun kustannukset ovat suoraan järjestäjän veloittamia 7.3 Tavaroiden luovutuksesta tai palvelujen suorittamisesta vastaavalle verovelvollisen työntekijälle tarjotut ruoat ja juomat 7.4 Jatkoluovutusta varten ostetut ravintolapalvelut 7.5 Muiden kuin 7.2, 7.3 ja 7.4 kohdassa tarkoitettujen ruokien, juomien tai ravintolapalvelujen osto Koodi 8. Messujen ja näyttelyjen pääsymaksut 8.1 Verovelvollisen tai verovelvollisen työntekijän pääsymaksut 8.2 Jonkun muun henkilön kuin verovelvollisen tai verovelvollisen työntekijän matkakustannukset Koodi 9. Ylellisyys-, huvi- ja edustuskustannukset 9.1 Alkoholin osto 9.2 Tupakkatuotteiden osto 9.3 Vastaanotto- ja huvikustannukset 9.3.1 Mainostamistarkoituksessa 9.3.2 Muussa kuin mainostamistarkoituksessa 9.4 Huvialusten huoltokustannukset 9.5 Taide-, keräily- ja antiikkiesineisiin liittyvät kustannukset 9.6 Ylellisyys-, huvi- ja edustuskustannukset mainostamistarkoituksessa 9.7 Muut kuin 9.1, 9.2 ja 9.3 kohdassa tarkoitetut ylellisyys-, huvi- ja edustuskustannukset Koodi 10. Muut 10.1 Työkalut 10.2 Takuuaikana tehtävät korjaukset 10.3 Koulutukseen liittyvät palvelut 10.4 Omaisuuteen kohdistuvat työsuoritukset 10.4.1 Kiinteään omaisuuteen kohdistuvat työsuoritukset 10.4.2 Asuntona käytettävään kiinteään omaisuuteen kohdistuvat työsuoritukset 10.4.3 Muuhun kuin koodin 3 irtaimeen omaisuuteen kohdistuvat työsuoritukset 10.5 Omaisuuden osto tai vuokraus 10.5.1 Kiinteän omaisuuden osto tai vuokraus 10.5.2 Asuntona, harrastustilana tai vapaa-ajanviettopaikkana käytettävän kiinteän omaisuuden osto tai vuokraus 10.5.3 Sellaisen irtaimen omaisuuden osto tai vuokraus, joka liittyy asuntona, harrastustilana tai vapaa-ajanviettopaikkana käytettävään kiinteään omaisuuteen tai jota käytetään asuntona, harrastustilana tai vapaa-ajanviettopaikkana käytettävän kiinteän omaisuuden yhteydessä 10.5.4 Muun kuin koodin 2 irtaimen omaisuuden osto tai vuokraus 10.6 Veden, kaasun tai sähkön toimittaminen jakeluverkon kautta 10.7 Vähäarvoiset lahjat 10.8 Toimistomenot 10.9 Messuille, seminaareihin ja koulutukseen tai ammatilliseen koulutukseen osallistuminen 10.9.1 Messut 10.9.2 Seminaarit 10.9.3 Koulutus 10.9.4 Ammatillinen koulutus 10.10 Eläin- ja maataloustuotteita koskevat kiinteät lisämaksut 10.11 Postin lähettämisestä EU:n ulkopuolelle aiheutuvat kustannukset 10.12 Faksi- ja puhelinkustannukset asumisen yhteydessä 10.13 Matkanjärjestäjän hankkimat tavarat ja palvelut, jotka välittömästi koituvat matkustajan hyväksi 10.14 Muut kuin 1.6 kohdassa tarkoitetut jälleenmyyntiä varten ostetut tavarat 10.15 Muut kuin 6.6 ja 7.4 kohdassa tarkoitetut jälleenmyyntiä varten ostetut palvelut 10.16 Omaisuuteen kohdistuvat työsuoritukset 10.16.1 Asuntona, harrastustilana tai vapaa-ajanviettopaikkana käytettävään kiinteään omaisuuteen kohdistuvat työsuoritukset 10.16.2 Muuhun kuin 10.16.1 kohdassa tarkoitettuun kiinteään omaisuuteen kohdistuvat työsuoritukset 10.16.3 Sellaiseen irtaimeen omaisuuteen kohdistuvat työsuoritukset, joka liittyy 10.16.1 kohdassa tarkoitettuun kiinteään omaisuuteen tai jota käytetään 10.16.1 kohdassa tarkoitetun kiinteän omaisuuden yhteydessä 10.16.4 Muuhun kuin 10.16.3 kohdassa tarkoitettuun irtaimeen omaisuuteen kohdistuvat työsuoritukset 10.17 Omaisuuteen liittyvät kustannukset 10.17.1 Asuntona, harrastustilana tai vapaa-ajanviettopaikkana käytettävään kiinteään omaisuuteen liittyvät kustannukset 10.17.2 Muuhun kuin 10.17.1 kohdassa tarkoitettuun kiinteään omaisuuteen liittyvät kustannukset









LIITE IV

Asetuksen (EU) N:o 904/2010 49 artiklan 3 kohdassa tarkoitetun, jäsenvaltioiden komissiolle toimittaman tiedonannon malli

Jäsenvaltio

Vuosi







Osa A: Jäsenvaltiokohtaiset tilastot: 7–12 artikla 15 artikla 16 artikla 25 artikla Kohta 1 2 3 4 5 6 7 8 9 10 11 12 13 Vastaanotetut tietopyynnöt Lähetetyt tietopyynnöt Myöhässä saadut vastaukset ja ilman vastausta jääneet Kuukauden kuluessa vastaanotetut vastaukset Vastaanotetut 12 artiklan mukaiset ilmoitukset Vastaanotetut omaaloitteisesti toimitetut tiedot Omaaloitteisesti lähetetyt tiedot Vastaanotetut palautepyynnöt Lähetetty palaute Lähetetyt palautepyynnöt Vastaanotettu palaute Vastaanotetut hallinnolliset tiedoksiantamispyynnöt Lähetetyt hallinnolliset tiedoksiantamispyynnöt AT BE BG CY CZ DE DK EE EL ES FI FR ▼M1 HR ▼B GB HU IE IT LT LU LV MT NL PL PT RO SE SI SK Yhteensä







Osa B: Muut kokonaistilastot Toimijoita koskevat tilastot 14 Sellaisten toimijoiden lukumäärä, jotka ovat ilmoittaneet yhteisöhankintoja kalenterivuoden aikana 15 Sellaisten toimijoiden lukumäärä, jotka ovat ilmoittaneet tavaroiden ja/tai palvelujen yhteisömyyntiä kalenterivuoden aikana Tarkastuksia ja pyyntöjä koskevat tilastot 16 Kuinka monta kertaa neuvoston asetuksen (EU) N:o 904/2010 28 artiklaa (läsnäolo virastoissa ja osallistuminen hallinnollisiin tutkimuksiin muissa jäsenvaltioissa) on käytetty 17 Kuinka monta samanaikaista tarkastusta on tehty jäsenvaltion aloitteesta (neuvoston asetuksen (EU) N:o 904/2010 29 ja 30 artikla) 18 Kuinka moneen samanaikaiseen tarkastukseen jäsenvaltio on osallistunut (neuvoston asetuksen (EU) N:o 904/2010 29 ja 30 artikla) Ilman edeltävää pyyntöä tapahtuvaa automaattista tietojenvaihtoa koskevat tilastot (komission uudelleenlaadittu asetus (EU) N:o 79/2012) 19 Kuinka monta alv-tunnistetta on myönnetty verovelvollisille, jotka eivät ole sijoittautuneet jäsenvaltioonne (asetuksen (EU) N:o 79/2012 3 artiklan 1 kohdan a alakohta) 20 Muille jäsenvaltioille uusista kulkuvälineistä toimitettujen tietojen määrä (asetuksen (EU) N:o 79/2012 3 artiklan 2 kohta) Vapaaehtoiset kohdat (vapaamuotoinen teksti) 21 Mahdollinen muu (automaattinen) tietojenvaihto, jota ei ole mainittu edellisissä kohdissa 22 Hallinnollisesta yhteistyöstä saatu hyöty ja/tai tulokset









LIITE V

Kumotut asetukset

Komission asetus (EY) N:o 1925/2004

(EUVL L 331, 5.11.2004, s. 13.)

Komission asetus (EY) N:o 1792/2006

(EUVL L 362, 20.12.2006, s. 1.)

Komission asetus (EY) N:o 1174/2009

(EUVL L 314, 1.12.2009, s. 50.)









LIITE VI







Vastaavuustaulukko Asetus (EY) N:o 1925/2004 Asetus (EY) N:o 1174/2009 Tämä asetus 1 artikla 1 artikla 2 artikla — 3 artiklan 1 ja 2 kohta 2 artiklan 1 ja 2 kohta 3 artiklan 3, 4 ja 5 kohta — 4 artiklan 1 ja 2 kohta 3 artiklan 1 ja 2 kohta 4 artiklan 3, 4 ja 5 kohta — 5 artiklan ensimmäinen kohta 4 artikla 5 artiklan toinen kohta — 6 artikla 5 artikla 7 artikla 6 artikla 8 artikla — 9 artikla 11 artikla 10 artikla 12 artikla 11 artikla 14 artikla Liite Liite IV 1 artikla 8 artikla 2 artikla 9 artikla 3 artikla 10 artikla Liite Liite III

▼M3









LIITE VII

Tullitietojen tallentamista ja automatisoitua pääsyä niihin koskevat yhteiset tiedot ja tekniset yksityiskohdat

Taulukossa esitetään, mitkä asetuksen (EU) N:o 904/2010 17 artiklan 1 kohdan f alakohdassa tarkoitetut tiedot vastaavat mitäkin täytäntöönpanoasetuksen (EU) 2015/2447 56 artiklan 1 kohdassa tarkoitetun sähköisen järjestelmän välityksellä vaihdettavaa tietoelementtiä.







Asetuksen (EU) N:o 904/2010 17 artiklan 1 kohdan f alakohdassa tarkoitetut tiedot Täytäntöönpanoasetuksessa (EU) 2015/2447 säädetty tietoelementin järjestysnumero Täytäntöönpanoasetuksessa (EU) 2015/2447 säädetyt tietoelementin nimi ja lisätiedot Tuojan alv-tunniste tuojamaassa 3/40 FR1 Verotuksellisten lisäviitetietojen tunnistenumero (osapuoli: tuoja) Tuojan veroedustajan alv-tunniste tuojamaassa 3/40 FR3 Verotuksellisten lisäviitetietojen tunnistenumero (osapuoli: veroedustaja) Toisessa jäsenvaltiossa olevan asiakkaan alv-tunniste 3/40 FR2 Verotuksellisten lisätietojen tunnistenumero (osapuoli: asiakas) Alkuperämaa 5/15 tai 5/16 Alkuperämaa tai etuuskohteluun oikeuttava alkuperämaa Määrämaa 5/8 Määrämaa Tavaran koodi 6/14 Tavaran koodi – yhdistetyn nimikkeistön koodi Yhteensä 4/4 B00 Veroperuste (*1) Tavaran hinta 8/6 Tilastoarvo Nettopaino 6/1 Nettopaino (kg) ( *1 ) Kun tietoelementille nro 4/3 (Verojen laskeminen – verolaji) on unionin koodiksi merkitty B00.

Täytäntöönpanoasetuksen (EU) 2015/2447 56 artiklan 1 kohdassa tarkoitettuun sähköiseen järjestelmään tallennettujen tietojen valuutta on euro. Järjestelmästä saa tuojajäsenvaltion valuutan ja euron välisen valuuttakurssin automaattisesti.









LIITE VIII

Ajoneuvon rekisteritietojen automatisoitua pyyntöä koskevat yhteiset tiedot ja tekniset yksityiskohdat

1. VELVOITE

Kukin tämän liitteen 4 jakson mukaisesti ilmoitettu tietoelementti on annettava tiedoksi, kun tiedot ovat saatavilla jäsenvaltion kansallisessa ajoneuvorekisterissä.

2. AJONEUVOA, SEN OMISTAJAA TAI SEN HALTIJAA KOSKEVA HAKU

Ajoneuvon rekisteröintitietoja voidaan hakea viidellä eri tavalla:

(1) ilmoittamalla ajoneuvon valmistenumero (VIN) ja viitepäivämäärä ja -aika (valinnainen),

(2) ilmoittamalla ajoneuvon rekisteritunnus, valmistenumero (VIN) (valinnainen) ja viitepäivämäärä ja -aika (valinnainen),

(3) ilmoittamalla ajoneuvon haltija, syntymäaika (valinnainen) ja viitepäivämäärä ja -aika (valinnainen),

(4) ilmoittamalla ajoneuvon omistaja, syntymäaika (valinnainen) ja viitepäivämäärä ja -aika (valinnainen),

(5) ilmoittamalla ajoneuvon haltijan/omistajan alv-tunnus ja viitepäivämäärä ja -aika (valinnainen).

Jäsenvaltiot voivat päättää olla ottamatta käyttöön kaikkia näitä hakutapoja, jos ne katsovat, että yksi tai useampi hakutapa ei lähtevien pyyntöjen osalta täytä Eurofisc-yhteysvirkamiesten tarpeita tai jos saapuvissa pyynnöissä pyydetyt tiedot eivät ole saatavilla kyseisen jäsenvaltion kansallisessa ajoneuvorekisterissä, sanotun kuitenkaan rajoittamatta tämän liitteen 1 kohdassa asetettua velvoitetta.

3. PYYNTÖJEN TYYPIT

Tämän liitteen 4 jaksossa määriteltyjen tietojen ja 2 jaksossa säädettyjen hakutyyppien perusteella voidaan eritellä seuraavat seitsemän pyyntötyyppiä:

(1) Ajoneuvon omistajaa/haltijaa koskeva pyyntö: Pyydetään rajallinen määrä tietoja ajoneuvosta sekä ajoneuvon omistajasta ja/tai haltijasta maakoodin ja rekisteritunnuksen tai ajoneuvon valmistenumeron (VIN) ja viitepäivän/-ajan perusteella. Jos pyyntö on esitetty ajoneuvon valmistenumeron perusteella, se voidaan lähettää useille tai kaikille järjestelmään liittyneille maille.

(2) Ajoneuvon omistajaa/haltijaa koskeva laajennettu pyyntö: Pyydetään laajempi määrä teknisiä ajoneuvotietoja, rekisteröintitietoja ja tietoja ajoneuvon omistajasta ja/tai haltijasta maakoodin ja rekisteritunnuksen tai ajoneuvon valmistenumeron (VIN) ja viitepäivän/-ajan perusteella. Jos pyyntö on esitetty ajoneuvon valmistenumeron (VIN) perusteella, se voidaan lähettää useille tai kaikille järjestelmään liittyneille maille.

(3) Ajoneuvon aiempaa omistajaa/haltijaa koskeva pyyntö: Pyydetään luetteloa kaikista ajoneuvon aiemmista omistajista/haltijoista riippumatta siitä, missä maassa ajoneuvo oli aiemmin rekisteröity, ajoneuvon valmistenumeron (VIN) perusteella ilman viitepäivämäärää ja -aikaa. Pyyntö voidaan lähettää useille tai kaikille järjestelmään liittyneille maille.

(4) Omistajan/haltijan perusteella esitettävä ajoneuvoja koskeva pyyntö: Pyydetään rajallinen määrä tunnistetietoja kaikista tietyn luonnollisen henkilön nimiin rekisteröidyistä ajoneuvoista omistajan/haltijan etu- ja sukunimen, syntymäajan (valinnainen) tai tunnistenumeron (valinnainen) perusteella tai kaikista tietyn oikeushenkilön nimiin rekisteröidyistä ajoneuvoista yhtiön rekisteröidyn nimen perusteella.

(5) Alv-tunnuksen perusteella esitettävä ajoneuvoa koskeva pyyntö: Pyydetään alv-tunnuksen perusteella rajallinen määrä tunnistetietoja kaikista ajoneuvoista, jotka on rekisteröity tietyn luonnollisen henkilön tai tietyn oikeushenkilön nimiin.

(6) Useita tapahtumia koskeva koonnos edellä mainituista pyynnöistä 1, 2, 3, 4 ja 5. Koonnos lähetetään aina yhteen tiettyyn maahan.

(7) Useisiin maihin lähetettävä olemassa olevia/olemattomia ajoneuvon valmistenumeroita (VIN) koskeva pyyntö. Pyynnön esittänyt jäsenvaltio saa vastaukseksi taulukoita (yksi taulukko kultakin vastaajajäsenvaltiolta), joissa ilmoitetaan, mitä ajoneuvojen valmistenumeroita on / ei ole havaittu. Tämä toiminto on käytettävissä vain koonnostilassa.

Tavallisesti pyynnössä käytetään kuluvaa päivämäärää ja aikaa, mutta on myös mahdollista suorittaa haku ilmoittamalla aiempi viitepäivämäärä ja -aika. Kun pyyntö esitetään ilmoittamalla aiempi viitepäivämäärä ja -aika ja aikaisempia tietoja ei ole saatavilla tietyn jäsenvaltion rekisterissä, koska kyseisiä tietoja ei alun perinkään ole rekisteröity, voimassa oleva tieto voidaan toimittaa ilmoittaen, että kyseessä on ajankohtainen tieto.

Jäsenvaltiot voivat päättää olla ottamatta käyttöön kaikkia näitä hakutapoja, jos ne katsovat, että yksi tai useampi hakutapa ei lähtevien pyyntöjen osalta täytä Eurofisc-yhteysvirkamiesten tarpeita tai jos saapuvissa pyynnöissä pyydetyt tiedot eivät ole saatavilla kyseisen jäsenvaltion kansallisessa ajoneuvorekisterissä, sanotun kuitenkaan rajoittamatta tämän liitteen 1 kohdassa asetettua velvoitetta.

4. TIEDOT







Tiedot ajoneuvon haltijasta Rekisteriotteen haltijan (tai yrityksen) nimi sukunimeä, infiksiä, titteliä jne. varten käytetään erillisiä kenttiä. Nimi annetaan tiedoksi tulostettavassa muodossa Etunimi etunimeä (etunimiä) ja nimikirjaimia varten käytetään erillisiä kenttiä. Nimi annetaan tiedoksi nimi tulostettavassa muodossa Osoite katua, talon numeroa, postinumeroa, asuinpaikkaa, asuinmaata jne. varten käytetään erillisiä kenttiä. Osoite annetaan tiedoksi tulostettavassa muodossa Syntymäaika Oikeussubjekti yksityishenkilö, yhdistys, yritys, yhtiö tms. Tunnistenumero tunniste, josta henkilö tai yritys on tunnistettavissa yksiselitteisesti. Tunnistenumeron tyyppi tunnistenumeron tyyppi (esim. passin numero). Alv-tunnus Hallussapidon alkamispäivä auton hallussapidon alkamispäivä. Tämä päivämäärä on usein sama kuin I kohdan nojalla ajoneuvon rekisteröintitodistukseen merkitty päivämäärä. Hallussapidon päättymispäivä auton hallussapidon päättymispäivä. Tiedot ajoneuvon omistajasta Omistajan (yrityksen) nimi sukunimeä, infiksiä, titteliä jne. varten käytetään erillisiä kenttiä. Nimi annetaan tiedoksi tulostettavassa muodossa Etunimi etunimeä (etunimiä) ja nimikirjaimia varten käytetään erillisiä kenttiä. Nimi annetaan tiedoksi nimi tulostettavassa muodossa Osoite katua, talon numeroa, postinumeroa, asuinpaikkaa, asuinmaata jne. varten käytetään erillisiä kenttiä. Osoite annetaan tiedoksi tulostettavassa muodossa Syntymäaika Oikeussubjekti yksityishenkilö, yhdistys, yritys, yhtiö tms. Tunnistenumero tunniste, josta henkilö tai yritys on tunnistettavissa yksiselitteisesti. Tunnistenumeron tyyppi tunnistenumeron tyyppi (esim. passin numero). Alv-tunnus Omistajuuden alkamispäivä auton omistajuuden alkamispäivä. Tämä päivämäärä on usein sama kuin I kohdan nojalla ajoneuvon rekisteröintitodistukseen merkitty päivämäärä. Omistajuuden päättymispäivä auton omistajuuden päättymispäivä. Ajoneuvoja koskevat tiedot Rekisteritunnus Valmistenumero (VIN) Rekisteröintimaa Merkki (D.1) esim. Ford, Opel, Renault. Ajoneuvon kaupallinen malli (D.3) esim. Focus, Astra, Megane Ajoneuvon tyyppi / EU:n kategoriakoodi esim. mopo, moottoripyörä, auto. Väri Ajokilometrit Massa Käytössä olevan ajoneuvon massa Ensimmäinen rekisteröintipäivä ajoneuvon ensimmäinen rekisteröintipäivä missä maassa tahansa (Tosiasiallisen) rekisteröinnin alkamispäivä rekisteröintipäivä, johon ajoneuvon erityistodistuksessa viitataan Rekisteröinnin päättymispäivä rekisteröinnin päättymispäivä, johon ajoneuvon erityistodistuksessa viitataan On mahdollista, että tämä päivämäärä on asiakirjaan painettu voimassaoloaika, jos se ei ole rajoittamaton (asiakirjan lyhenne = H). Tila romutettu, varastettu, viety tms. Tilan alkamispäivä Tilan päättymispäivä